Tabariškių tiltas

Tabariškių tiltas – kelio tiltas Šalčininkų rajono savivaldybėje, Turgelių seniūnijoje, Tabariškių kaime, nutiestas per Merkį kelyje , 6 km į pietryčius nuo Turgelių, 2 km nuo Baltarusijos pasienio. Patenka į Merkio ichtiologinio draustinio teritoriją. Tiltas stovi gyvenvietės vakariniame pakraštyje, jo aplinka mažai urbanizuota, vyrauja dirbami laukai.

Praeityje Tabariškėse prie Merkio užtvankos veikė vandens malūnas.Centralna Baza Danych o Młynach w Polsce. Taboryszki, młyn wodny Buvo iškastas tvenkinys, kuris vėliau nuleistas, malūną varė elektra. Buvo numatoma užtvanką atstatyti ir susidariusią nedidelę vandens saugyklą naudoti rekreacijos bei žuvininkystės reikalams.Juozas Obelienius. Lietuvos TSR vandens turistų keliai. Merkys  upese.lt Kitais duomenimis, aukščiau šiuolaikinio tilto stovėjusi Tabariškių dvaro užtvanka sugriuvo XX a. 7-ame dešimtmetyje, tuomet nuseko didelis dvaro tvenkinys su pylimais.

Tilto prieigose upės vaga panaši į natūralią, krantai apaugę medžiais ir krūmais.Tabariškių tiltas Google Street View Šalia tilto aukštupio pusėje pastebimos buvusio kanalo žiotys. Kelio sankasa iki 3 m aukščio. 

Gelžbetoninis tiltas per Merkį pastatytas 1979 m. Jo projektinės apkrovos nežinomos. 2024 m. apžiūros akto duomenimis, stovėjo trijų tarpataramių (6+12+6 m), 30,2 m bendro ilgio, 12 m pločio, 2,5 m aukščio (patiltės gabaritas) tiltas.Kelio Nr. 3937 Jašiūnai–Turgeliai–Tabariškės 18,71 km tilto per Merkį rekonstravimas. Projektiniai pasiūlymai salcininkai.lt 2024-07 

Perdanga karpytos konstrukcijos. Kraštiniuose tarpatramiuose ji sudaryta iš surenkamų gelžbetoninių plokščių, atremtų į krantines ir tarpines atramas. Krantinės atramos įrengtos iš kaltinių polių, viršuje apjungtų į rėmsijes. Tarpinės atramos – monolitinės, masyviosios, atremtos ant kaltinių polių. Viduriniojo, 12 m ilgio tarpatramio perdanga sijinė, briaunota, surinkta iš septynių tėjinio sketrspjūvio sijų. 

Ant tilto važiuojamojoje dalyje paklotas asfaltbetonis, pastatyti gelžbetoniniai monolitiniai, 0,5x0,25 m skerspjūvio atitvarai. Šalitilčiai gelžbetoniniai monolitiniai, su asfaltbetonio danga, 1,18 m pločio. Tilto kraštuose įrengti metaliniai, 0,87 m aukščio turėklai. Prietilčio kūgiai sutvirtinti betoninėmis plytelėmis. Žemupio pusėje abiejuose tilto galuose įrengti šlaitiniai laiptai. Prie tilto pastatyti vertikaliojo ženklinimo skydai ir upėvardžio ženklai.

Tilto deformaciniai pjūviai uždaro tipo, jų konstrukcija neįrengta. Vandens nuvedimo įrenginių tilte nėra. Perdangos plokštės tiesiogiai padėtos ant atramų, be atraminių guolių.

 Rekonstrukcija 

Atsižvelgus į šiuolaikinius techninius normatyvus bei įvertinus statinio realią būklę (pažaidas, defektus, laikomąją galią), nustatyta, jog tiltą būtina rekonstruoti.Visuomenės informavimas apie numatomą statinių (jų dalių) projektavimą salcininkai.lt 2024-12-19 Suprojektuota dviatramė statinio konstrukcija, atsisakant tarpinių atramų. Būtina įrengti naujus ramtus ant senų kaltinių ir naujų gręžtinių polių, naują perdangą, atitvarus, vandens nuvedimo sistemą ir kt. Numatyta 7,5 m pločio asfaltuota kelio danga, 1,5 m pločio pėsčiųjų takai, apsauginiai cinkuoto metalo atitvarai, 1,3 m aukščio turėklai.

 Šaltiniai 

 Nuorodos 

 Historische Messtischblätter (TK25) + Luftbilder susudata.de

Kategorija:Lietuvos sijiniai tiltai
Kategorija:Šalčininkų rajono tiltai
Kategorija:Tiltai per Merkį
Kategorija:Tabariškės